CELEX: 32006R1993
Language: el
Date: 2006-12-21 00:00:00
Title: Κανονισμός (ΕΚ) αριθ. 1993/2006 της Επιτροπής, της 21ης Δεκεμβρίου 2006 , σχετικά με τη θέσπιση μεταβατικών μέτρων όσον αφορά τις εξαγωγές γάλακτος και γαλακτοκομικών προϊόντων σύμφωνα με τον κανονισμό (ΕΚ) αριθ. 1282/2006, λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση

30.12.2006        EL           Επίσημη Εφημερίδα της Ευρωπαϊκής Ένωσης                          L 413/1
                                                   I
                    (Πράξεις για την ισχύ των οποίων απαιτείται δημοσίευση)
                 ΚΑΝΟΝΙΣΜΟΣ (ΕΚ) αριθ. 1993/2006 ΤΗΣ ΕΠΙΤΡΟΠΗΣ
                                      της 21ης Δεκεμβρίου 2006
   σχετικά με τη θέσπιση μεταβατικών μέτρων όσον αφορά τις εξαγωγές γάλακτος και
 γαλακτοκομικών προϊόντων σύμφωνα με τον κανονισμό (ΕΚ) αριθ. 1282/2006, λόγω της
        προσχώρησης της Βουλγαρίας και της Ρουμανίας στην Ευρωπαϊκή Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Βουλγαρίας και της Ρουμανίας, και ιδίως το άρθρο 4
παράγραφος 3,
την πράξη προσχώρησης της Βουλγαρίας και της Ρουμανίας, και ιδίως το άρθρο 41,
Εκτιμώντας τα ακόλουθα:
(1)     Το άρθρο 3 παράγραφος 2 του κανονισμού (ΕΚ) αριθ. 1282/2006 της Επιτροπής, της
        17ης Αυγούστου 2006, για καθορισμό των ειδικών λεπτομερειών εφαρμογής του
        κανονισμού (ΕΚ) αριθ. 1255/1999 του Συμβουλίου όσον αφορά τα πιστοποιητικά
        εξαγωγής και τις επιστροφές κατά την εξαγωγή στον τομέα του γάλακτος και των
        γαλακτοκομικών προϊόντων 1, ορίζει ότι για να τύχουν επιστροφής, τα προϊόντα
        πρέπει να πληρούν τις προϋποθέσεις του κανονισμού (ΕΚ) αριθ. 853/2004 του
        Ευρωπαϊκού Κοινοβουλίου και του Συμβουλίου, 29ης Απριλίου 2004, για τον
        καθορισμό ειδικών κανόνων υγιεινής για τα τρόφιμα ζωικής προέλευσης 2. Ιδίως τα
        προϊόντα πρέπει να παρασκευάζονται σε εγκεκριμένη εγκατάσταση και να
        συμμορφώνονται με τις απαιτήσεις για τη σήμανση καταλληλότητας που
        προβλέπονται στα άρθρα 4 και 5 του κανονισμού (ΕΚ) αριθ. 853/2004.
(2)     Η απόφαση 2006/…/EΚ [Ε(2006) 7028] της Επιτροπής, της 22ας Δεκεμβρίου 2006,
        για τη θέσπιση μεταβατικών μέτρων σχετικά με την εμπορία ορισμένων προϊόντων
1
        ΕΕ L 234 της 29.8.2006, σ. 4.
2
        ΕΕ L 139 της 30.4.2004, σ. 55. Διορθωμένη έκδοση στην ΕΕ L 226 της 25.6.2004, σ. 22. Κανονισμός
        όπως τροποποιήθηκε τελευταία με τον κανονισμό (ΕΚ) αριθ. 2076/2005 (ΕΕ L 338 της 22.12.2005, σ.
        83).
 ---pagebreak--- L 413/2           EL           Επίσημη Εφημερίδα της Ευρωπαϊκής Ένωσης                       30.12.2006
        ζωικής προέλευσης που παρασκευάζονται στη Βουλγαρία και στη Ρουμανία 3,
        θεσπίζει μέτρα για να διευκολυνθεί η μετάβαση από το ισχύον καθεστώς στη
        Βουλγαρία και στη Ρουμανία στο καθεστώς που προκύπτει από την εφαρμογή της
        κοινοτικής κτηνιατρικής νομοθεσίας. Σύμφωνα με το άρθρο 3 της εν λόγω απόφασης,
        τα κράτη μέλη επιτρέπουν, από την 1η Ιανουαρίου έως τις 31 Δεκεμβρίου 2007, την
        εμπορία προϊόντων τα οποία παρασκευάζονται σε εγκαταστάσεις της Βουλγαρίας και
        της Ρουμανίας που έχουν εξουσιοδοτηθεί, πριν από την ημερομηνία προσχώρησης, να
        εξάγουν στην Κοινότητα γαλακτοκομικά προϊόντα, υπό την προϋπόθεση ότι τα
        προϊόντα αυτά φέρουν την κοινοτική σήμανση καταλληλότητας προς εξαγωγή των
        οικείων εγκαταστάσεων και συνοδεύονται από έγγραφο το οποίο πιστοποιεί ότι έχουν
        παραχθεί πριν από την 1η Ιανουαρίου 2007.
(3)     Είναι επομένως σκόπιμο να προβλεφθεί παρέκκλιση από τον κανονισμό (ΕΚ) αριθ.
        1282/2006 ώστε να είναι επιλέξιμα για επιστροφή κατά την εξαγωγή τα προϊόντα τα
        οποία είναι σύμφωνα με το άρθρο 3 της απόφασης 2006/…/ΕΚ [Ε(2006) 7028] και
        των οποίων η εμπορία επιτρέπεται κατά την περίοδο από 1ης Ιανουαρίου έως 31
        Δεκεμβρίου 2007.
(4)     Τα μέτρα που προβλέπονται στον παρόντα κανονισμό είναι σύμφωνα με τη γνώμη της
        επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                Άρθρο 1
Κατά παρέκκλιση των διατάξεων του άρθρου 3 παράγραφος 2 του κανονισμού (ΕΚ) αριθ.
1282/2006, τα προϊόντα τα οποία παρασκευάζονται πριν από την ημερομηνία προσχώρησης
σε εγκαταστάσεις της Βουλγαρίας και της Ρουμανίας που έχουν εξουσιοδοτηθεί να εξάγουν
προϊόντα στην Κοινότητα πριν από την ημερομηνία προσχώρησης και τα οποία εξάγονται
από την Κοινότητα κατά την περίοδο από την ημερομηνία προσχώρησης έως τις 31
Δεκεμβρίου 2007, είναι επιλέξιμα για επιστροφή κατά την εξαγωγή, με την προϋπόθεση ότι
πληρούν τους όρους του άρθρου 3 στοιχείο α) της απόφασης 2006/ …/ΕΚ [Ε(2006) 7028] και
συνοδεύονται από το έγγραφο το οποίο περιέχεται στο παράρτημα II της απόφασης
2004/438/ΕΚ της Επιτροπής 4 στο οποίο προστίθεται η ακόλουθη μνεία:
«Έχει παραχθεί πριν από την 1η Ιανουαρίου 2007 σύμφωνα με την απόφαση 2006/…/EΚ
[Ε(2006) 7028] της Επιτροπής».
                                                Άρθρο 2
Ο παρών κανονισμός αρχίζει να ισχύει με την επιφύλαξη και από την ημερομηνία έναρξης
ισχύος της συνθήκης προσχώρησης της Βουλγαρίας και της Ρουμανίας.
Εφαρμόζεται στις δηλώσεις εξαγωγών οι οποίες έχουν γίνει δεκτές από την ημερομηνία
έναρξης ισχύος του έως τις 31 Δεκεμβρίου 2007.
3
        Δεν έχει ακόμα δημοσιευθεί στην Επίσημη Εφημερίδα.
4
        ΕΕ L 154 της 30.4.2004, σ. 72. Διορθωμένη έκδοση στην ΕΕ L 189 της 27.5.2004, σ. 57.
 ---pagebreak--- 30.12.2006     EL        Επίσημη Εφημερίδα της Ευρωπαϊκής Ένωσης               L 413/3
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
κράτος μέλος.
Βρυξέλλες, 21 Δεκεμβρίου 2006.
                                         Για την Επιτροπή
                                         Mariann FISCHER BOEL
                                         Μέλος της Επιτροπής